Fafine ma Popōlega

O le a le popōlega?

O le popōlega o se lagona o le popole, lē mautu, po o le fefe 

i se mea o le a tupu po’o se isi tulaga. O se tali masani lea i le 

atuatuvale. O le popōlega e mafai ona fesoasoani ia te oe e 

te mataala ai i se tulaga lu’itau i le galuega, pe sauni malosi 

mo se suʻega, pe to’a ai fo’i i se tautalaga tāua. I le aotelega, 

e aogā fesoasoani ia te oe. Ae a o’o ina faigatā ona pulea ma 

fa’atonutonuina i lea aso ma lea aso, e mafai ona avea ma tulaga 

fa’aletonu. 

O le a le fa’aletonu o le popōlega?

O fa’aletonu o popōlega e mafai ona avea ma fa’alavelave e 

tupu ai le popole i le tele o mea e fai i aso uma e pei o le alu i le 

galuega po’o le a’oga po’o au taimi ma uo po’o aiga. O fa’aletonu o 

popōlega o ni ma’i tuga ia o le mafaufau.

O fa’aletonu o popōlega o se ma’i o le mafaufau e sili ona ta’atele 

i le Iunaite Setete. E o’o atu i le 40 miliona tagata matutua o 

Amerika ua a’afia ai i tausaga taʻitasi. E fa’atele fa’alua le a’afia o 

fafine i lea fa’aletonu nai lo tane ma e ono maua ai i latou i lea ma’i 

o le popōlega i le soifuaga atoa. O fa’aletonu o popōlega e mafai 

ona togafitia, ae peita’i e i lalo ifo o le 37% oi latou ua togafitia.

O a ni ituaiga ogaoga o fa’aletonu o 

popōlega? 

E tele ituaiga o fa’aletonu o popōlega. E tofu uma i latou ma o latou 

uiga ma auala eseese e a’afia ai tagata. 

• Fa’aletonu fa’alaua’itele o le popōlega (GAD) e afua i le 

popole tele i mea masani o le olaga, e pei o le aiga poʻo tupe 

maua. E mafai ona tupu i aso uma ma faigatā ai ona fa’aauau 

le aso poʻo le moe i le po. E masani ona tutupu fa’atasi GAD 

ma le atuatuvale tele.

• Fa’aletonu o le lē mautonu e aofia ai osofaʻiga faʻafuaseʻi i 

le tele o taimi, ma o ni lagona faʻafuaseʻi o le fefe e tula’i mai 

e aunoa ma se lapataiga. E mafai ona tupu fa’afuase’i le lē 

mautonu tusa lava pe leai se tulaga e ono lamatia ai.

• Fefe Vale o le fefe tele i se mea e itiiti po’o se mea e leai sona 

afāina. E mafai ona aofia ai le faimalaga i luga o le ea poʻo le 

auai i se fa’alapotopotoga o tagata to’atele.

O a ni āuga o fa’aletonu o popōlega?

O fa’aletonu o popōlega e fefiloi ona āuga. E fuafua i le tagata ma 

le ituaiga o fa’aletonu o popōlega o lo’o fetaia’i ma ia. O nei āuga e 

mafai fo’i ona a’afia ai au mea e fai ma lou taimi e mafuta ai ma isi 

tagata.

E tele āuga o le popōlega. O āuga o loʻo i lalo o loʻo faʻasoa atu ai 

ituaiga o faʻaletonu o popōlega eseese: 

• Popōlega o manatu po’o talitonuga

• Lagona o le fefe ma le lē fia auai

• Āuga va’aia e pei o le tata vave o le fatu po’o le fa’afaufau

• Suiga o amioga e pei o le alofia o mea sa masani ona auai ai

O le a le mafuaʻaga o fa’aletonu o

popōlega? 

E tele lava vaega eseese e ono fa’atupuina ai le fa’aletonu o 

popōlega. E mafai ona eseese mai le tasi fafine i le isi. O nisi nei o 

mea masani e ono e lamatia ai: 

• O ni tulaga ogaoga na a’afia ai a’o tamaitiiti po’o le matua fo’i

• Suiga i homone o le tino i taimi o le ma’i masina

• O se popōlega tu’ufasolo i totonu o le aiga, po’o isi fa’aletonu 

o le mafaufau

O a ni togafitiga masani?

Mo nisi tagata, o togafitiga e mafai ona fesoasoani e fa’aitiitia 

ai āuga o popōlega. E tele ituaiga o togafitiga o loʻo avanoa e 

fesoasoani ia te oe e tausia ai āuga i aso uma, e pei o le: 

• O Fautuaga (togafitiga fa’alemafaufau po’o fa’atalanoaga)

O lea ituaiga togafitiga e aofia ai fa’atalanoa ma se tagata 

tomai fa’apitoa i le soifua maloloina o le mafaufau. E mafai 

ona lua galulue fa’atasi mo le tausiaina o ou popōlega.

• Vaila’au

E lē togafitia e vaila’au fa’aletonu o popōlega ae mafai ona 

fesoasoani e fa’aitiitia ai ona āuga. E mafai e le au tausi soifua 

maloloina ona fa’atonuina vaila’au mo le popōlega. O vasega 

masani o vaila’au e fa’aaogaina e fo’ia ai fa’aletonu o popōlega 

e iai o vaila’au fa’agase, vaila’au e tete’e i popōlega (e pei o le 

benzodiazepines), ma beta-blockers.

Talanoa i lau tausi soifua maloloina e saili po’o a togafitiga e 

lelei mo oe. E tatau fo’i ona e talanoa ma lau tausi ma’i e uiga i 

aafiaga, penifiti, ma nisi mea e ono afāina a’o le’i amataina pe 

taofia oe i se togafitiga fa’afoma’i.

Ofisa o le FDA mo le Soifua 

Maloloina o Fafineh

www.fda.gov/womens
Pe fa’apefea i lo’u ola maloloina fa’aletino ona 

a’afia ai lo’u ola maloloina fa’alemafaufau?

O tagata o lo’o fa’afaigatā le soifua maloloina fa’aletino e mafai ona 

iai fa’afitauli tumau o le soifua maloloina o le mafaufau. O tagata 

o lo’o nonofo ma ma’i tumau (taimi umi) o le soifua maloloina e 

pei o le ma’i suka po’o le ma’i fatu e masani ona maualuga tulaga 

o le atuatuvale ma le popōlega. O le maua o oe i ma’i tumau e le 

fa’apea o le a afāina ai fua le soifua maloloina o le mafaufau e pei 

o fa’aletonu o popōlega, ae afai o e mafatia i mea uma nei e lua, ia 

e silafia e le o tu’ulafoaina oe. O lo’o iai vaega lagolago ma tagata 

tomai fa’apitoa i le soifua maloloina mo se fesoasoani. O le tausami 

o mea’ai paleni ma le tausiga o le soifua maloloina, e pei o le 

fa’amalositino, yoga, poʻo le mafaufau loloto e mafai ona fesoasoani 

e faʻaleleia ai lou soifua maloloina fa’aletino ma faʻaitiitia ai le 

popōlega.

O le a le mea e tatau ona e faia pe a e manatu 

e maua oe i fa’aletonu o popōlega?

Fa’atulaga se taimi e va’ai ai se tausi soifua maloloina.

I lea asiasiga, o le a faia e lau foma’i tausi ni su’ega muamua o 

le soifua maloloina o le mafaufau. Mai i’inā, e mafai ona latou 

fa’asino oe i se fomaʻi faʻapitoa io le mafaufau.

Ia e malamalama i lou tausiga. Ia e fa’ailoa uma āuga ma 

fa’alogologo i mea e fai ai lau filifiliga. Fa’asoa atu sou manatu i 

filifiliga e te lagona e ono fetaui lelei mo oe. 

Ia e aga’i i tagata e te talitonuina e fa’alagolago i ai. A’o e 

fa’atautaia lou olaga ma le fa’aletonu o le popōlega, e tāua le 

iai o tagata e te talitonuina e fesoasoani ia te oe. Saili uo ma 

fa’alapotopotoga lagolago e te silafia o le a fa’alogo i ou atugaluga 

ma fesoasoani ia te oe i taimi faigata. 

Vala’au pe text le Suicide and Crisis Lifeline i le 988 pe afai e iai 

ni ou atugaluga i le taimi nei e fa’atatau i lou soifua maloloina 

fa’alemafaufau.

O le Lifeline o se fesoasoani 24/7, e maua fua ma fa’alilolilo mo 

tagata o loʻo mafatia, o se puipuiga e fai ma punaoa mo taimi o 

faʻalavelave mo oe poʻo e pele ia te oe i totonu o le Iunaite Setete. 

Vala’au le 911 pe afai o oe po’o se tasi e te silafia o lo’o i se tulaga 

a’afia po’o le aga’i i le potu mo fa’alavelave fa’afuase’i e latalata ane.

O a mea e mo’omia ona e iloa e fa’atatau i le 

fa’aletonu o le popōlega ma le ma’itaga?

Afai o lo’o e fuafua e te ma’itaga, o e ma’itaga, po’o le fa’asusuina, 

e tatau ona e talanoa i lau tausi soifua maloloina e fa’atatau i 

vaila’au o lo’o e inumia mo le popōlega. O nisi vaila’au e mafai 

ona a’afia ai lau pepe e le’i fanau, ae o nisi tulaga fa’alemafaufau 

e le’i togafitia e mafai ona a’afia ai se pepe e le’i fanau mai. O nisi 

vaila’au e mafai fo’i ona pasi atu i lau pepe e ala atu i le suāsusu. 

Talanoa ma lau tausi ma’i e fa’atatau i togafitiga e saogalemu mo 

oe ma lau pepe.

O taimi o le ma’itaga poʻo le avea ma se tinā fou, atonu e te lagona 

le fa’avaivai i nisi taimi. E maua punaoa ma lagolago o le soifua 

maloloina o le mafaufau i le National Maternal Mental Health 

Hotline. E maua fua, e fa’alilolilo, ma avanoa 24/7. Valaau pe 

telefoni 1-833-9-HELP4MOMS (1-833-943-5746). 

Talanoa ma lau tausi soifua maloloina e fa’atatau i togafitiga 

fa’afomaʻi uma. Fa’atalanoa tulaga o a’afiaga ma penifiti. E mafai 

e lau tausi ma’i ona tali uma au fesili. Fa’atasi, e mafai ona lua 

filifili fa’atasi se togafitiga e lelei mo oe.

Fafine ma Popōlega

O nei pepa o faʻamatalaga na fausia e le FDA Office of Women’s Health. O nei fa’amatalaga e fa’aaoga mo 

a’oa’oga, e le’o aofia uma ai, ma e lē tatau ona fa’aaogaina e sui ai lou talanoa atu i lau tausi soifua maloloina.

Mo nisi fa’amatalaga e uiga i fafine ma popolega, alu i le: 

www.fda.gov/womens

O Fafine ma le Popōlega (Samoan) May 2023